મેચ બાદ યોજાયેલ પ્રેસ કોન્ફરન્સમાં કોહલીએ ભારતના શાનદાર રમત પ્રદર્શનનો તમામ શ્રેય પૂર્વ કપ્તાન મહેન્દ્ર સિંહ ધોનીને આપ્યો હતો. કોહલીએ કહ્યું કે, 43મા ઓવરમાં મેં જ્યારે જસપ્રીત બુમરાહને બોલિંગ કરવાનું કહ્યું ત્યારે મારી પાસે જ ઊભા હતા. તેમણે મને ભુવનેશ્વરને બોલિંગ આપવા જણાવ્યું, મેં ધોનીની સલાહ માની લીધી અને એ માસ્ટર સ્ટ્રોક સાબિત થઇ. ભુવનેશ્વરે એ ઓવરમાં સતત બોલમાં બે વિકેટ ઝડપી અને આફ્રિકાને સ્કોર કરતા રોક્યું. કોહલીએ આગળ કહ્યું કે, ગેમના કોઇ પણ ચરણમાં મહેન્દ્ર સિંહ ધોની તરફથી આપવામાં આવતા સૂચનો હંમેશા સટીક હોય છે, અનુભવી ખેલાડી પાસેથી મળતા ઇનપુટ હંમેશા અણમોલ સાબિત થાય છે.